b'\n_START_ARTICLE_\nGlinasti golobi\n_START_PARAGRAPH_\nGlinasti golobi so okrogli kerami\xc4\x8dni diski, ki se izstreljujejo iz posebnih naprav, namenjeni so \xc5\xa1portnemu streljanju s pu\xc5\xa1ko \xc5\xa1ibrenico, predvsem pri disciplinah trap in skeet.\n_START_SECTION_\nStandard\n_START_PARAGRAPH_\nPo pravilih Mednarodne zveze \xc5\xa1portnih strelcev (ISSF) ima standardni glinasti golob premer 110 mm, visok je 25 mm in te\xc5\xbeak 105 g. Standardne barve zgornje strani golobov so \xc4\x8drna, bela, rumena ali oran\xc5\xbena, spodnja stran pa je navadno \xc4\x8drne barve. V izjemnih primerih (v polfinalih in finalih ve\xc4\x8djih tekmovanj) je lahko golob prevle\xc4\x8den s posebnim prahom, ki ob zadetku ustvari blisk za la\xc5\xbeje dolo\xc4\x8danje zadetka.'